Innen turneringen ble Sverige, Canada og USA ansett som favorittene til å vinne VM, men lagene røk ut mot tsjekkerne og sveitserne i løpet av sluttspillet. Tsjekkerne hadde blitt forsterket av NHL-stjernene Pastrňák, Pavel Zacha (begge Boston Bruins) og Martin Nečas (Carolina Hurricanes) innen sluttspillet. Etter å ha slått USA 1–0 i kvartfinalen pulveriserte de Sverige 7–3 i semifinalen. Sverige endte sin medaljetørke og vant sin første medalje siden 2018 etter å ha slått Canada 4–2 i bronsefinalen. Den sveitsiske backen Roman Josi ble kåret til turneringens mest verdifulle spiller (Most valuable player) mens USAs Matt Boldy ble turneringens toppscorer med 14 målpoeng. Nyopprykkede Polen og Storbritannia rykket ned til 1. divisjon gruppe A.